12.

v točki 11 (črtana) se vstavi naslednje besedilo: „32002 L 0083: Direktiva 2002/83/ES Evropskega parlamenta in Sveta z dne 5. novembra 2002 o življenjskem zavarovanju (UL L 345, 19.12.2002, str. 1), kakor jo spreminja: — 32002 L 0087: Direktiva 2002/87/ES Evropskega parlamenta in Sveta z dne 16. decembra 2002 (UL L 35, 11.2.2003, str. 1), — 32004 L 0066: Direktiva Sveta 2004/66/ES z dne 26. aprila 2004 (UL L 168, 1.5.2004, str. 35), — 32005 L 0001: Direktiva 2005/1/ES Evropskega parlamenta in Sveta z dne 9. marca 2005 (UL L 79, 24.3.2005, str. 9), — 32005 L 0068: Direktiva 2005/68/ES Evropskega parlamenta in Sveta z dne 16. novembra 2005 (UL L 323, 9.12.2005, str. 1), — 32006 L 0101: Direktiva Sveta 2006/101/ES z dne 20. novembra 2006 (UL L 363, 20.12.2006, str. 238), — 32007 L 0044: Direktiva 2007/44/ES Evropskega parlamenta in Sveta z dne 5. septembra 2007 (UL L 247, 21.9.2007, str. 1). Za namene tega sporazuma se določbe Direktive uporabljajo z naslednjimi prilagoditvami: (a) členu 6.1(a) se doda naslednje: ‚— v primeru Islandije: Hlutafélag, Gagnkvæmt félag; — v primeru Lihtenštajna: Aktiengesellschaft, Genossenschaft, Stiftung; — v primeru Norveške: Aksjeselskaper, Gjensidige selskaper.‘; (b) členi 15, 15a, 15b in 15c glede skrbne ocene bodočega pridobitelja se ne uporabljajo, če za bodočega pridobitelja, kakor je opredeljen v Direktivi, velja zakonodaja zunaj ozemlja pogodbenic ali če ima sedež zunaj ozemlja pogodbenic; (c) člen 57 se ne uporablja; uporablja se naslednja določba: vsaka pogodbenica se lahko s sporazumi, sklenjenimi z eno ali več tretjimi državami, dogovori o uporabi določb, ki se razlikujejo od določb iz členov 51, 52 in 54 do 56 Direktive, pod pogojem, da se njenim zavarovanim osebam zagotovi ustrezna in enakovredna zaščita. Pogodbenice se pred sklenitvijo takih sporazumov med seboj obveščajo in posvetujejo. Pogodbenice za izpostave zavarovalnic s sedežem zunaj ozemlja pogodbenic ne uporabljajo določb, zaradi katerih se te obravnavajo ugodneje kot izpostave zavarovalnic s sedežem na ozemlju pogodbenic; (d) kar zadeva odnose z zavarovalnicami tretjih držav iz člena 59, velja naslednje: 1. Da bi se dosegla najvišja mogoča stopnja konvergence pri uporabi ureditve v tretji državi za zavarovalnice, pogodbenice izmenjujejo informacije, kakor je opisano v členu 59(1) in (5). O zadevah iz člena 59(2), (3) in (4) se sklicujejo posvetovanja v okviru Skupnega odbora EGP in po posebnih postopkih, o katerih se morajo pogodbenice dogovoriti. 2. Dovoljenja, ki jih pristojni organi katere koli pogodbenice izdajo zavarovalnicam, ki so neposredna ali posredna hčerinska podjetja matičnih podjetij, za katere velja zakonodaja tretje države, veljajo v skladu z določbami Direktive na celotnem ozemlju vseh pogodbenic. Vendar: (a) če tretja država uvede količinske omejitve glede ustanavljanja zavarovalnic države Efte ali uvede za take zavarovalnice omejitve, ki jih ne uvaja za zavarovalnice Skupnosti, veljajo dovoljenja, ki so jih pristojni organi v Skupnosti izdali zavarovalnicam, ki so neposredna ali posredna hčerinska podjetja matičnih podjetij, za katere velja zakonodaja navedene tretje države, samo v Skupnosti, razen če država Efte za območje svoje pristojnosti odloči drugače; (b) če se je Skupnost odločila omejiti ali zadržati odločitve glede dovoljenj zavarovalnic, ki so neposredna ali posredna hčerinska podjetja matičnih podjetij, za katere velja zakonodaja tretje države, veljajo vsa dovoljenja pristojnega organa države Efte, izdana takim zavarovalnicam, samo na območju njene pristojnosti, razen če druga pogodbenica za območje svoje pristojnosti odloči drugače; (c) omejitve ali zadržanja iz pododstavkov (a) in (b) ne smejo veljati za zavarovalnice ali njihova hčerinska podjetja, ki že imajo dovoljenja na ozemlju katere od pogodbenic. 3. Kadar se Skupnost na podlagi člena 59(3) in (4) pogaja s tretjo državo s ciljem pridobiti nacionalno obravnavo in učinkovit dostop do trga za svoje zavarovalnice, si prizadeva doseči enako obravnavo za zavarovalnice držav Efte; (e) v členu 30(1) se besede ‚evropskem indeksu cen življenjskih potrebščin, ki zajema vse države članice‘ nadomestijo z besedami ‚indeksu cen življenjskih potrebščin EGP, ki zajema vse pogodbenice‘.“ ;